title: "Smart"
text: "Smart (Ain Skriifwiis smart) es en Autofirma, wat di Daimler AG 1994 iipenmaaket heer.\n\nJest Taachten\nAl leenger saacht di Autofirmen ee\u0111er en gur Wain, wat litjer wiis skul \u00fcs en VW Polo. \nNicolas Hayek, diar di Swatch-Ker iipenmaaket her wil en Auto maaki, wat em sa \u00fcs uk en Jeremklok \"jens efen\" koopi k\u00fcr. Jrest heer hi dit me VW forsaacht, man dit slaageti ek. Me Daimler saag dit beeter \u00fct, man aur di Jaaren wiar em h\u00f6m ek iinig, dat dit en Hybrid- of Elektrowain uur skul. Daimler saag niin T\u00f6kumst iin \u00f6n en Elektrowain. Sa heer Hayek al 1998 sin \u00d6ndiil \u00f6n di Firma t\u00f6 Daimler forkoopet.\n\nDi Smart-Autos waar fuaral me Bensiin- en Dieselmaskiinen forkoopet, man al t\u00f6't Jen fan 2019 skel di leest Bensiinmaskiin iinbecht uuren wiis. Dieselmaskiinen jeft et al leenger ek muar.\n\nElektrowainer\n\nED1\n2006 k\u0101m di jest Elektrosmart (ED 1) \u00fct, wat fan Ombechningsfirmen elektrifitsiaret uuren wiar. Des her ombi 30 kW Maskiinenkraft en k\u00fcr me jen Leering fan sin Zebra-Baterii (N\u0101trium-Nickelkloriid-Seli fan 13,5 kWh) bit t\u00f6 115 km laap.\n\nED2\nFan di taust Smart-Bechningsreeg k\u0101m 2009 en smart ED 2 (\"ED\" \u00fcs \"electric drive\") me en Tesla-Baterii fan 16,5 kWh en 59 kW Maskiinenkraft her Des k\u00fcr 112 km/h k\u00f6\u00f6r en noom ombi 12 kWh fuar 100 km.\nDes Auto k\u00fcr em ek koopi, diarme waar \u00f6n Berlin of bi RWE Saaken forsaacht. Leeterhen waar di Bateriien \u00fctbecht en k\u0101m bi Remondis \u00f6n L\u00fcnen iin \u00f6n en Puferbaterii fan ombi 13MWh Kapatsiteet (Taust Bateriileewent).\n\nED3\n2011 waar en auraarberti Versioon fan di ED 2 \u00fcs ED 3 fuarstelt. Di Maskiin her 50 kW en 130 Nm Draikraft. Di Baterii her 17,6 kWh, en diarme k\u00fcr di Wain aur 140 km laap. Di Baterii k\u0101m fan Kamenz, hur di deutsche Automotive jam becht. Di ED 3 k\u00fcr \u00f6n 4,8 Sekunden \u00fcp 60 en \u00f6n 11,5 Sek. \u00fcp 100 km/h sk\u00fc\u00fcv. Di Gauhair wiar 125 km/h, fuar 100 km wiar ombi 13 kWh n\u00f6\u00f6rig.\nDes Auto wiar dit tr\u0113rbeest forkoopet Elektroauto (ee\u0111er BMW i3 en Renault Zoe) \u00f6n D\u00fctskl\u00f6n, man dit waar dach 2015 fan di Marker nomen.\n\nED4\n\u00dcs ED 4 es 2016 di Elektroversioon fan di tr\u0113r Smart-Bechningsreeg (Smart 453 Fortwo ED 4/EQ) \u00fctkemen. Des heer \u00f6n di Marts fan 2018 di nii Noom Smart EQ fingen en jert sa t\u00f6 di Elektrowainer \u00f6ner di Marki Mercedes-Benz EQ.\nDi Maskiin kumt fan Renault \u00f6n Frankrik en heer 60 kW, 160 Nm Draikraft en uur bi 130 km/h ofrailet. Di Selen fuar di Bateriien fair di Deutsche ACCUmotive \u00f6n Kamenz fan LG Chem \u00f6n Koreea, wat en Fabriik \u00f6n Poolen heer. Fan 96 Stek uur en Baterii fan 17,6 kWh becht, hur di Smart ED 4 ombi 160 km me laap ken.\n\nDit Smart-Werk staant \u00f6n Hambach, Frankrik, man et jert t\u00f6 di d\u00fctsk Firma Daimler.\nSent 2014 uur uk \u00f6n Sloweenien Smarts becht.\n\nFan 2022 \u00f6n wel Daimler t\u00f6hop me di Kineesisk Firma Geely di Smart \u00f6n Kiina bech; Frankrik en Sloweenien skel techtmaaket uur.\n\nLuki uk jir\n\n Offizielle Website, smart.de\n \n\nForkiir\nAutomobilfabrik (D\u00fctskl\u00f6n)\nStraatenforkiir\nElektroautofirma\nElektroauto (Baterii)"